sukhrobnurali/uzbek-legal-corpus huggingface dataset:
Soliq maslahatchisi malaka sertifikatini olish uchun malaka imtihonlarini tashkil etish va oʻtkazish tartibi toʻgʻrisidagi nizomning 5-bandiga oʻzgartirish kiritish haqida
(resolution, 2022-11-08)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 108 va 2007-63-son qarori (roʻyxat raqami 1749, 2007-yil 17-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 530-modda) bilan tasdiqlangan Soliq maslahatchisi malaka sertifikatini olish uchun malaka imtihonlarini tashkil etish va oʻtkazish tartibi toʻgʻrisidagi nizomni 5-bandining “b” va “v” kichik bandlari quyidagi tahrirda bayon etilsin: “b) oliy maʼlumot toʻgʻrisidagi diplom yoxud vakolatli davlat organining xorijiy taʼlim muassasasida olingan oliy maʼlumot toʻgʻrisidagi hujjatning ekvivalentligini eʼtirof etish toʻgʻrisidagi guvohnomasi (nusxalar olinadi, asllari qaytariladi); v) mehnat daftarchasi (nusxa olinadi, asli qaytariladi) yoki ish joyida tasdiqlangan nusxasi;”. 2. Mazkur qaror rasmiy eʼlon qilingan kundan eʼtiboran kuchga kiradi.
“Bozorlarda va savdo shoxobchalarida goʻsht mahsulotlarini sotishga qoʻyiladigan talablar toʻgʻrisidagi yoʻriqnomani tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2018-02-27)

Oʻzbekiston Respublikasining “Veterinariya toʻgʻrisida”gi va “Tadbirkorlik faoliyati sohasidagi ruxsat berish tartib-taomillari toʻgʻrisida”gi Qonunlari va Vazirlar Mahkamasining 2017-yil 15-martdagi 139-son “Davlat veterinariya xizmati tizimidagi ruxsat etish xususiyatiga ega hujjatlarni berish tartib-taomillaridan oʻtish tartibi toʻgʻrisidagi nizomlarni tasdiqlash haqida”gi qaroriga muvofiq Oʻzbekiston Respublikasi Davlat veterinariya qoʻmitasi, Sogʻliqni saqlash vazirligi va “Oʻzstandart” agentligi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Qishloq va suv xoʻjaligi vazirligi, Sogʻliqni saqlash vazirligi hamda “Oʻzstandart” agentligining 2006-yil 13-iyuldagi 6/2, 4 va 255-son “Bozorlarda va savdo shoxobchalarida goʻsht mahsulotlarini sotishga qoʻyiladigan talablar toʻgʻrisidagi yoʻriqnomani tasdiqlash haqida”gi qarori (roʻyxat raqami 1610, 2006-yil 10-avgust) (Oʻzbekiston Respublikasi qonun hujjatlari toʻplami, 2006-y., 31-32-son, 328-modda). 2. Oʻzbekiston Respublikasi Qishloq va suv xoʻjaligi vazirligi, Sogʻliqni saqlash vazirligi hamda “Oʻzstandart” agentligining 2013-yil 25-martdagi 3/1, 11 va 105-son “Bozorlarda va savdo shoxobchalarida goʻsht mahsulotlarini sotishga qoʻyiladigan talablar toʻgʻrisidagi yoʻriqnomaga oʻzgartirishlar kiritish haqida”gi qarori (roʻyxat raqami 1610-1, 2013-yil 22-aprel) (Oʻzbekiston Respublikasi qonun hujjatlari toʻplami, 2013-y., 17-son, 226-modda).
Sugʻurtalovchilarning moliyaviy hisobot shakli “Moliyaviy natijalar toʻgʻrisidagi hisobot” — 2-sonli shakl — sugʻurtaga oʻzgartirishlar kiritish haqida
(order, 2018-02-27)

Oʻzbekiston Respublikasi Soliq kodeksiga muvofiq buyuraman: 1. Oʻzbekiston Respublikasi moliya vazirining 2009-yil 19-martdagi 37-son “Sugʻurtalovchilarning moliyaviy hisobot shakllarini va ularni toʻldirish boʻyicha qoidalarni tasdiqlash toʻgʻrisida”gi buyrugʻi (roʻyxat raqami 1945, 2009-yil 20-aprel) (Oʻzbekiston Respublikasi qonun hujjatlari toʻplami, 2009-y., 17-son, 217-modda) bilan tasdiqlangan sugʻurtalovchilarning moliyaviy hisobot shakli “Moliyaviy natijalar toʻgʻrisidagi hisobot” — 2-sonli shakl — sugʻurtaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 350 satr chiqarib tashlansin; 2. 460 satr quyidagi tahrirda bayon etilsin: “ Davlat maqsadli jamgʻarmalariga majburiy ajratmalar Obyazatelnie otchisleniya v gosudarstvennie tselevie fondi 460 ”; 3. 470 va 480 satrlar chiqarib tashlansin.
Oʻzbekiston Respublikasi Mulkni baholash milliy standarti (9-son MBMS) “Biznes qiymatini baholash” ilovasiga oʻzgartirish kiritish haqida
(order, 2020-09-05)

Oʻzbekiston Respublikasining 2017-yil 29-dekabrdagi OʻRQ-454-son “Soliq va budjet siyosatining 2018-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2009-yil 6-oktabrdagi 01/19-18/19-son qarori (roʻyxat raqami 2026, 2009-yil 28-oktabr) (Oʻzbekiston Respublikasi qonun hujjatlari toʻplami, 2009-y., 44-son, 475-modda) bilan tasdiqlangan Oʻzbekiston Respublikasi Mulkni baholash milliy standarti (9-son MBMS) “Biznes qiymatini baholash” ilovasi 33-bandining oʻttiz uchinchi xatboshisi quyidagi tahrirda bayon etilsin: “agar ular milliy buxgalteriya hisobi standartlarida belgilangan aktivlar va majburiyatlarni tan olish mezonlariga javob bermasa, ularning qiymati toʻlanadigan foyda soligʻi (muddati kechiktirilgan daromadlar uchun) yoki ushbu soliqdan tejalgan summa (muddati kechiktirilgan xarajatlar uchun) boʻyicha hisoblanadi. Bunda, toʻlanishi kerak boʻlgan soliq yoki uning tejash summasi ushbu soliqning amaldagi stavkasini kechiktirilgan xarajatlar va daromadlarning balans qiymatiga koʻpaytirish yoʻli bilan hisoblanadi;”. 2. Mazkur qaror rasmiy eʼlon qilingan kundan eʼtiboran kuchga kiradi.
Aktuariy malaka sertifikatini berish tartibi toʻgʻrisidagi nizomga oʻzgartirishlar kiritish haqida
(order, 2021-05-24)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)”gi qaroriga muvofiq buyuraman: 1. Oʻzbekiston Respublikasi moliya vazirining 2007-yil 6-sentabrdagi 82-son buyrugʻi (roʻyxat raqami 1725, 2007-yil 10-oktabr) (Oʻzbekiston Respublikasi qonun hujjatlari toʻplami, 2007-y., 41-42-son, 423-modda) bilan tasdiqlangan Aktuariy malaka sertifikatini berish tartibi toʻgʻrisidagi nizomga ilovaga muvofiq oʻzgartirishlar kiritilsin 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-bandning “a” kichik bandi quyidagi tahrirda bayon etilsin: “a) mazkur Nizomning 1-ilovasiga muvofiq oliy taʼlim yoʻnalishlari va ixtisosliklaridan biri boʻyicha Oʻzbekiston Respublikasi oliy taʼlim muassasalarida olingan oliy maʼlumotga yoki xorijiy davlatlarning oliy taʼlim muassasalarida olingan hamda qonun hujjatlariga muvofiq Oʻzbekiston Respublikasidagi oliy maʼlumotga ekvivalent deb tan olingan oliy maʼlumotga ega boʻlish yoxud Oʻzbekiston Respublikasida yoki xorijiy davlatlarda (qonun hujjatlariga muvofiq nostrifikatsiyadan oʻtgan taqdirda) olingan fizika-matematika yoki iqtisodiyot fanlari boʻyicha ilmiy darajaga ega boʻlish;”. 2. 5-bandning “b” kichik bandi quyidagi tahrirda bayon etilsin: “b) oliy maʼlumot toʻgʻrisidagi diplom yoxud fizika-matematika, iqtisodiyot fanlari boʻyicha ilmiy daraja olganligi toʻgʻrisidagi hujjat (nusxasi olinib, asli qaytariladi), yoxud oliy maʼlumot yoki ilmiy daraja toʻgʻrisidagi xorijiy hujjatning ekvivalentligini tan olish toʻgʻrisidagi vakolatli davlat organi guvohnomasi (nusxasi olinib, asli qaytariladi);”. 3. 1-ilova mazkur oʻzgartirishlarning ilovasiga muvofiq tahrirda bayon etilsin. 4. Mazkur oʻzgartirishlar Oʻzbekiston sugʻurta bozori professional ishtirokchilari uyushmasi bilan kelishilgan. 1. Iqtisodiyot (tarmoqlar va sohalar boʻyicha) 2. Menejment (tarmoqlar va sohalar boʻyicha) 3. Buxgalteriya hisobi va audit (tarmoqlar boʻyicha) 4. Statistika (tarmoqlar va sohalar boʻyicha) 5. Moliya 6. Bank ishi 7. Sugʻurta ishi 8. Matematika 9. Amaliy matematika va informatika.”.
“Maxsus soʻyish korxonalarida va maydonchalarida chorva mollarni soʻyish, chorva mollarni soʻyish bilan shugʻullanuvchi shaxslarga ruxsat beruvchi guvohnomalarni berish va roʻyxatga olish tartibi toʻgʻrisidagi nizomni tasdiqlash haqida”gi qarorni, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2018-02-27)

Oʻzbekiston Respublikasining “Veterinariya toʻgʻrisida”gi va “Tadbirkorlik faoliyati sohasidagi ruxsat berish tartib-taomillari toʻgʻrisida”gi Qonunlari va Vazirlar Mahkamasining 2017-yil 15-martdagi 139-son “Davlat veterinariya xizmati tizimidagi ruxsat etish xususiyatiga ega hujjatlarni berish tartib-taomillaridan oʻtish tartibi toʻgʻrisidagi nizomlarni tasdiqlash haqida”gi qaroriga muvofiq Oʻzbekiston Respublikasi Davlat veterinariya qoʻmitasi va Sogʻliqni saqlash vazirligi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Qishloq va suv xoʻjaligi vazirligi hamda Sogʻliqni saqlash vazirligining 2006-yil 13-iyuldagi 6/1 va 5-son “Maxsus soʻyish korxonalarida va maydonchalarida chorva mollarni soʻyish, chorva mollarni soʻyish bilan shugʻullanuvchi shaxslarga ruxsat beruvchi guvohnomalarni berish va roʻyxatga olish tartibi toʻgʻrisidagi nizomni tasdiqlash haqida”gi qarori (roʻyxat raqami 1611, 2006-yil 10-avgust) (Oʻzbekiston Respublikasi qonun hujjatlari toʻplami, 2006-y., 31-32-son, 329-modda). 2. Oʻzbekiston Respublikasi Qishloq va suv xoʻjaligi vazirligi hamda Sogʻliqni saqlash vazirligining 2013-yil 14-martdagi 2/1 va 8-son “Maxsus soʻyish korxonalarida va maydonchalarida chorva mollarni soʻyish, chorva mollarni soʻyish bilan shugʻullanuvchi shaxslarga ruxsat beruvchi guvohnomalarni berish va roʻyxatga olish tartibi toʻgʻrisidagi nizomning 69-bandiga oʻzgartirish kiritish haqida”gi qarori (roʻyxat raqami 1611-1, 2013-yil 2-aprel) (Oʻzbekiston Respublikasi qonun hujjatlari toʻplami, 2013-y., 14-son, 192-modda). 3. Oʻzbekiston Respublikasi Qishloq va suv xoʻjaligi vazirligi hamda Sogʻliqni saqlash vazirligining 2014-yil 2-iyuldagi 4 va 12-son “Maxsus soʻyish korxonalarida va maydonchalarida chorva mollarni soʻyish, chorva mollarni soʻyish bilan shugʻullanuvchi shaxslarga ruxsat beruvchi guvohnomalarni berish va roʻyxatga olish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1611-2, 2014-yil 11-iyul) (Oʻzbekiston Respublikasi qonun hujjatlari toʻplami, 2014-y., 28-son, 353-modda).
Oʻzbekiston Respublikasi Prezidentining “Oʻzbekkoʻmir” AJ va “Shargʻunkoʻmir” AJni “Oʻzbekiston temir yoʻllari” AJ tarkibiga oʻtkazish hamda koʻmir sanoati korxonalarini moliyaviy sogʻlomlashtirish borasidagi tashkiliy chora-tadbirlar toʻgʻrisida” 2017-yil 8-noyabrdagi PQ-3380-sonli qaroriga oʻzgartishlar kiritish toʻgʻrisida
(resolution, 2018-02-23)

“Oʻzbekenergo” AJ va uning tarkibiga kiruvchi korxonalarning moliyaviy barqarorligini oshirish boʻyicha chora-tadbirlarni oʻz vaqtida bajarish maqsadida: 1. Oʻzbekiston Respublikasi Prezidentining “Oʻzbekkoʻmir” AJ va “Shargʻunkoʻmir” AJni “Oʻzbekiston temir yoʻllari” AJ tarkibiga oʻtkazish hamda koʻmir sanoati korxonalarini moliyaviy sogʻlomlashtirish borasidagi tashkiliy chora-tadbirlar toʻgʻrisida” 2017-yil 8-noyabrdagi PK-3380-sonli qaroriga ilovaga muvofiq oʻzgartirishlar kiritilsin. 2. “Oʻzbekiston temir yoʻllari” AJ manfaatdor vazirliklar va idoralar bilan birgalikda ikki oy muddatda Koʻmir sanoatini texnik qayta jihozlash va modernizatsiyalash jamgʻarmasi faoliyatini, shuningdek, uni moliyalashtirish manbalarini tubdan qayta koʻrib chiqish boʻyicha takliflarni Oʻzbekiston Respublikasi Vazirlar Mahkamasiga kiritsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi Bosh vazirining oʻrinbosari — “Oʻzbekneftgaz” AJ boshqaruvi raisi A.S. Sultonov zimmasiga yuklansin. 1. 9-band kuyidagi tahrirda bayon etilsin: “9. Belgilansinki, “Oʻzbekkoʻmir” UK investitsiya loyihalarni amalga oshirishda tuzgan, amaldagi bitimlari doirasida Oʻzbekiston Respublikasi tijorat banklari tomonidan taqdim etilgan kreditlar boʻyicha majburiyatlarni soʻndirishni “Oʻzbekkoʻmir” UK oʻz mablagʻlari hisobidan, 2-ilovaga muvofiq amalga oshiradi”. 2. 2-ilovaning nomlanishi kuyidagi tahrirda bayon etilsin: “Oʻzbekkoʻmir” UK investitsiya loyihalarini amalga oshirishda tuzgan, amaldagi bitimlar doirasida Oʻzbekiston Respublikasi tijorat banklari tomonidan taqdim etilgan kreditlar boʻyicha majburiyatlarini “Oʻzbekkoʻmir” UK oʻz mablagʻlari hisobidan soʻndirishini amalga oshiradigan “Oʻzbekkoʻmir” UK kreditlari roʻyxati”.
“Qorakoʻlchilik shirkat xoʻjaliklarida podaga yaroqsiz ona mollar, naslli qoʻchqorlar hamda erkak qoʻzilarni (echkilarni) boʻrdoqiga boqish tartibi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2018-02-23)

Oʻzbekiston Respublikasi Prezidentining 2017-yil 8-sentabrdagi PF-5185-son “Oʻzbekiston Respublikasida Maʼmuriy islohotlar konsepsiyasini tasdiqlash toʻgʻrisida”gi Farmoniga muvofiq buyuraman: 1. Oʻzbekiston Respublikasi Qishloq va suv xoʻjaligi vazirining 2014-yil 25-iyuldagi 7-son “Qorakoʻlchilik shirkat xoʻjaliklarida podaga yaroqsiz ona mollar, naslli qoʻchqorlar hamda erkak qoʻzilarni (echkilarni) boʻrdoqiga boqish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2607, 2014-yil 5-avgust) (Oʻzbekiston Respublikasi qonun hujjatlari toʻplami, 2014-y., 32-son, 412-modda) oʻz kuchini yoʻqotgan deb hisoblansin. 2. Mazkur buyruq “Oʻzbekoziqovqatxolding” xolding kompaniyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Pensiya, nafaqa va boshqa toʻlovlardan chegirma qilish tartibi toʻgʻrisidagi yoʻriqnomaning 13-bandiga oʻzgartirish kiritish haqida
(order, 2023-05-25)

Oʻzbekiston Respublikasi Prezidentining 2017-yil 28-dekabrdagi PF-5291-son “Mehnat faoliyatini olib borayotgan pensionerlarning alohida toifalariga qulay sharoitlar yaratishga doir qoʻshimcha chora-tadbirlar toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2016-yil 5-oktabrdagi 77-son buyrugʻi (roʻyxat raqami 2835, 2016-yil 26-oktabr) (Oʻzbekiston Respublikasi qonun hujjatlari toʻplami, 2016-y., 43-son, 510-modda) bilan tasdiqlangan Pensiya, nafaqa va boshqa toʻlovlardan chegirma qilish tartibi toʻgʻrisidagi yoʻriqnomaning 13-bandi birinchi xatboshisi quyidagi tahrirda bayon etilsin: “13. Pensioner Pensiya jamgʻarmasi boʻlimining ortiqcha toʻlangan pensiya summasini ushlab qolish toʻgʻrisidagi qaroridan norozi boʻlgan taqdirda, aniqlangan qarzdorlik u aniqlangan sanadan boshlab koʻpi bilan uch yil uchun sud orqali undiriladi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi Surxondaryo mintaqasi Boysun investitsiya blokiga nisbatan 2010-yil 4-iyundagi Mahsulot taqsimotiga oid bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qarorni oʻz kuchini yoʻqotgan deb topish haqida
(resolution, 2018-02-21)

Oʻzbekiston Respublikasining Bojxona kodeksi, Oʻzbekiston Respublikasining “Davlat bojxona xizmati toʻgʻrisida”gi, “Mahsulot taqsimotiga oid bitimlar toʻgʻrisida”gi qonunlari va Oʻzbekiston Respublikasi Prezidentining 2017-yil 3-maydagi PQ-2948-son “Oʻzbekiston Respublikasi Surxondaryo viloyatida gaz-kimyo kompleksini qurish, “Mustaqillikning 25 yilligi” konida dastlabki qidiruv va uni ishlatish bilan birga “Oʻzbekiston mustaqilligi” investitsiya blokida geologiya-qidiruv ishlari olib borish haqida”gi qaroriga muvofiq Oʻzbekiston Respublikasi Davlat bojxona qoʻmitasi va Investitsiyalar boʻyicha davlat qoʻmitasi qaror qiladi: 1. Oʻzbekiston Respublikasi Davlat bojxona qoʻmitasi va Tashqi iqtisodiy aloqalar, investitsiyalar va savdo vazirligining 2011-yil 10-iyuldagi 01-02/12-9, GS-01/19-4107-son “Oʻzbekiston Respublikasi Surxondaryo mintaqasi Boysun investitsiya blokiga nisbatan 2010-yil 4-iyundagi Mahsulot taqsimotiga oid bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qarori (roʻyxat raqami 2250, 2011-yil 29-iyul) (Oʻzbekiston Respublikasi qonun hujjatlari toʻplami, 2011-y., 30-son, 323-modda) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Markaziy banki, “Oʻzstandart” agentligi va “Oʻzbekneftegaz” AJ bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
2019-yilning 1-yanvarigacha, bojxona rasmiylashtiruvi yigʻimlaridan tashqari, bojxona toʻlovlaridan ozod qilinadigan oziq-ovqat tovarlari va xomashyolarning ayrim turlari Roʻyxatiga qoʻshimchalar kiritish toʻgʻrisida
(decree, 2018-02-20)

Ichki bozorni kartoshka bilan yanada taʼminlash xamda narx-navo oshib ketishiga yoʻl qoʻymaslik maqsadida: 1. Oʻzbekiston Respublikasi Prezidentining 2018-yil 16-yanvardagi PF-5303-sonli Farmoni bilan tasdiqlangan, 2019-yilning 1-yanvarigacha. bojxona rasmiylashtiruvi yigʻimlaridan tashqari, bojxona toʻlovlaridan ozod qilinadigan oziq-ovqat tovarlari va xomashyolarning ayrim turlari Roʻyxati quyidagi mazmundagi 41 pozitsiya bilan toʻldirilsin: 2. Oʻzbekiston Respublikasi Davlat bojxona qoʻmitasi import boʻyicha olib kelinayotgan kartoshkani belgilangan tartibda bojxona rasmiylashtiruvidan oʻz vaqtida va erkin oʻtkazilishini taʼminlasin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A. Aripov va Oʻzbekiston Respublikasi Bosh prokurori O.B. Murodov zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlarini oʻz kuchini yoʻqotgan deb hisoblash toʻgʻrisida” 2017-yil 17-oktabrdagi PF-5206-sonli Farmoni va Oʻzbekiston Respublikasi Prezidentining “Paxtachilik tarmogʻini boshqarish tizimini tubdan takomillashtirish chora-tadbirlari toʻgʻrisida” 2017-yil 28-noyabrdagi PQ-3408-sonli qarori)
(decree, 2024-04-27)

Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlarini oʻz kuchini yoʻqotgan deb hisoblash toʻgʻrisida” 2017-yil 17-oktabrdagi PF-5206-sonli Farmoni va Oʻzbekiston Respublikasi Prezidentining “Paxtachilik tarmogʻini boshqarish tizimini tubdan takomillashtirish chora-tadbirlari toʻgʻrisida” 2017-yil 28-noyabrdagi PQ-3408-son qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 3. Oʻzbekiston Respublikasi Prezidentining “Xalqaro oʻzbek paxta va toʻqimachilik yarmarkasini har yili oʻtkazishni tashkil etish toʻgʻrisida” 2005-yil 8-noyabrdagi PQ-217-sonli qarori: a) 4-bandidagi “Oʻzpaxtasanoateksport” XK, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi” soʻzlari “Oʻzpaxtasanoat” AJ, Oʻzbekiston Respublikasi Tashqi savdo vazirligi” soʻzlari bilan almashtirilsin; b) 2-ilovasidagi: “Kamalov A.S. — “Oʻzpaxtasanoateksport” XK boshqaruvi raisi” soʻzlari “Maqsudov A.I. — “Oʻzpaxtasanoat” AJ boshqaruvi raisi” soʻzlari bilan almashtirilsin; “Ustyugin V. — Oʻzbekiston “Sifat” markazi bosh direktori” soʻzlari “Karimov A. — “Oʻzstandart” agentligi bosh direktori” soʻzlari bilan almashtirilsin. 4. Oʻzbekiston Respublikasi Prezidentining “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida” 2006-yil 21-apreldagi PQ-330-sonli qarorining 3-bandi uchinchi xatboshidagi “tashqi savdo kompaniyalari va “Oʻzpaxtaeksport” AJ” soʻzlari “Oʻzpaxtasanoat” AJ” soʻzlari bilan almashtirilsin. 8. Oʻzbekiston Respublikasi Prezidentining “Sanoat tarmoqlari korxonalarining jismoniy ishdan chiqqan va maʼnaviy eskirgan mashina- uskunalarini jadal yangilash, shuningdek, ishlab chiqarish xarajatlarini kamaytirishga oid qoʻshimcha chora-tadbirlar toʻgʻrisida” 2016-yil 22-dekabrdagi PQ-2692-sonli qaroriga 1, 3 va 5-ilovalardagi “Oʻzpaxtasanoateksport” XK” soʻzlari “Oʻzpaxtasanoat” AJ” soʻzlari bilan almashtirilsin. 9. Oʻzbekiston Respublikasi Prezidentining “Toshkent toʻqimachilik va yengil sanoat instituti huzurida Koreya Respublikasi Hukumatining begʻaraz koʻmagini jalb etgan xolda oʻquv-amaliy toʻqimachilik texnoparkini tashkil etish chora-tadbirlari toʻgʻrisida” 2017-yil 7-fevraldagi PQ-2759-sonli qarori 2-ilovasining 5-bandidagi “A.I. Maqsudov — “Oʻzpaxtasanoateksport” XK boshqaruvi raisining birinchi oʻrinbosari” soʻzlari “A.A. Sultonov — “Oʻzpaxtasanoat” AJ boshqaruvi raisining oʻrinbosari” soʻzlari bilan almashtirilsin.